Solidariteit skryf aan Jacaranda FM na Morake-uitlatings - Solidariteit WêreldSolidariteit Wêreld
Tuis › Mediaverklarings › Solidariteit skryf aan Jacaranda FM na Morake-uitlatings
Solidariteit skryf aan Jacaranda FM na Morake-uitlatings
Die vakbond Solidariteit het vandag in ʼn skrywe aan Jacaranda FM versoek dat klankmateriaal waarin die radio-omroeper Tumi Morake na bewering rassistiese opmerkings jeens witmense gemaak het, beskikbaar gestel moet word.
Dit volg nadat Morake na bewering gestel het dat witmense die boelie op die speelgrond is wat ʼn fiets by swartmense gesteel het en in plaas om daarvoor gestraf te word nou die fiets deel en saamspeel.
Volgens Connie Mulder, hoof van die Solidariteit Navorsingsinstituut, is dit kommerwekkend dat sulke uitsprake deur Jakaranda toegelaat kan word. “Dit is ontoelaatbaar dat sulke uitsprake en sienings as hoofstroomdenke genormaliseer word,” het Mulder gesê.
“Jakaranda is verbind tot die uitsaaiklagtekommissie en kan daarom nie uitsprake wat neerkom op rassehaat goedkeur en/of toelaat nie,” het Mulder bevestig.
Ervaar jy ook rassisme in die werkplek? Sluit aan by Solidariteit, klik hier.